વર્ષાબહેનના પિતા ગુણવંતરાય આચાર્ય પ્રસિદ્ધ નવલકથાકાર અને પત્રકાર હતા. વર્ષાબહેનના બહેન ઈલા આરબ મહેતા પણ ગુજરાતી સાહિત્યમાં સન્માનજનક પ્રદાન કરી ચૂક્યાં છે. કારકિર્દીના આરંભે વર્ષાબહેન અભિનયનું ક્ષેત્ર પસંદ કર્યું હતું અને સંખ્યાબંધ નાટકોમાં નોંધપાત્ર ભૂમિકાઓ ભજવી હતી, જેમાં સંતુ રંગીલીનું પાત્ર પણ સામેલ છે. સાહિત્યમાં તેમનો પ્રવેશ આકસ્મિક સંજોગોમાં થયો હતો.